Munti Nèbbrudi

Li Munti Nèbbrudi, ditti puru Carunìi, s'attròvanu nta l'ìsula di Sicilia, nnê pruvincî di Missina, Enna e Catania. Nzèmmula a li Madunìi, a ovest, e a li Piluritani, a est, custituìscinu l'Appenninu Sìculu. Sunnu dilimitati a sud di na parti di lu ciumi Simetu, a ovest dû ciumi Pòllina e a est dâ ciumara di Nuvara di Sicilia.

Li cimi cchiù mpurtanti sunnu: Munti Soro (1847 mt.), Serra dû Re (1754 mt.), Pizzu u Fau (1686 mt.), Serra Pignataru (1661 mt.), Munti Triarî (1600 mt.), Munti Casteddi (1566 mt.) e Munti Sambuchetti (1558 mt.).

Lu nomu Nèbbrudi veni dû grecu nebros ca voli diri "cerbiattu". Nfatti, na vota nta sti muntagni si putìanu attruvari cervi, dàini, lupi e puru ursi.

La zuna dî Munti Nèbbrudi oji è na zuna naturali prutetta: dû 4 di austu dû 1993 esisti lu Parcu Naturali Riggiunali dî Nèbbrudi, granni 85.687 èttari, ntô tirritoriu di 21 cumuni; è spartutu nta 4 zuni nnê quali, a secunna di l’intiressi naturalìsticu, esìstinu varî diveti.

Nebbrudi
Nebbrudi